ಅಕ್ಟೋಬರ್ 15ಕ್ಕೆ ಭಾರತ ಪಾಕ್‌ ಏಕದಿನ ವಿಶ್ವಕಪ್‌ ಕದನ..! ತಾತ್ಕಾ​ಲಿಕ ವೇಳಾ​ಪಟ್ಟಿ ಪ್ರಕಟ ಅಹಮದಾಬಾದ್‌ನ ಮೋದಿ ಸ್ಟೇಡಿಯಂನಲ್ಲಿ ಭಾರತ-ಪಾಕ್‌ ಪಂದ್ಯತಾತ್ಕಾ​ಲಿಕ ವೇಳಾ​ಪಟ್ಟಿ ಪ್ರಕಟಭಾರ​ತಕ್ಕೆ ಆಸೀಸ್‌ ಮೊದಲ ಎದುರಾಳಿ ನವ​ದೆ​ಹ​ಲಿ(ಜೂ.13): ಮುಂಬ​ರುವ ಬಹು​ನಿ​ರೀ​ಕ್ಷಿತ ಐಸಿಸಿ ಏಕ​ದಿನ ವಿಶ್ವ​ಕ​ಪ್‌ನ ತಾತ್ಕಾ​ಲಿಕ ವೇಳಾ​ಪಟ್ಟಿಪ್ರಕ​ಟ​ಗೊಂಡಿದ್ದು, ಅ.5ರಂದು ಉದ್ಘಾಟನಾ ಪಂದ್ಯದಲ್ಲಿ ಇಂಗ್ಲೆಂಡ್‌ ಹಾಗೂ ಆಸ್ಪ್ರೇಲಿಯಾ ಮುಖಾ​ಮುಖಿ​ಯಾ​ಗ​ಲಿವೆ. ಸದ್ಯದ ವರ​ದಿ​ಗಳ ಪ್ರಕಾರ ಆತಿ​ಥೇಯ ಭಾರತ ಟೂರ್ನಿಯ ತನ್ನ ಆರಂಭಿಕ ಪಂದ್ಯ​ವನ್ನು ಅ.8ರಂದು ಆಸ್ಪ್ರೇ​ಲಿಯಾ ವಿರುದ್ಧ ಚೆನ್ನೈನಲ್ಲಿ ಆಡಲಿದೆ. ಸಾಂಪ್ರ​ದಾ​ಯಿಕ ಬದ್ಧ​ವೈ​ರಿ​ ಪಾಕಿಸ್ತಾ​ನವನ್ನು ಭಾರತ ಅ.15ರಂದು ಭಾನು​ವಾರ ಅಹ​ಮ​ದಾ​ಬಾದ್‌ನ ನರೇಂದ್ರ ಮೋದಿ ಕ್ರೀಡಾಂಗ​ಣ​ದಲ್ಲಿ ಎದುರಿಸಲಿದೆ. ಬಿಸಿ​ಸಿಐ ಟೂರ್ನಿಯ ತಾತ್ಕಾ​ಲಿಕ ವೇಳಾ​ಪ​ಟ್ಟಿ​ ಸಿದ್ಧ​ಪ​ಡಿಸಿ ಐಸಿ​ಸಿಗೆ ನೀಡಿದೆ ಎನ್ನ​ಲಾ​ಗಿದ್ದು, ಶೀಘ್ರವೇ ಅಧಿ​ಕೃ​ವಾಗಿ ಪ್ರಕ​ಟ​ಗೊ​ಳ್ಳುವ ನಿರೀ​ಕ್ಷೆ​ಯಿದೆ. ನ.15 ಮತ್ತು 16ರಂದು ಸೆಮಿ​ಫೈ​ನಲ್‌ ಪಂದ್ಯ​ಗಳು ನಡೆ​ಯ​ಲಿದ್ದು, ಮುಂಬೈನ ವಾಂಖೇಡೆ ಹಾಗೂ ಚೆನ್ನೈನ ಚೆಪಾಕ್‌ ಕ್ರೀಡಾಂಗಣ ಆತಿಥ್ಯ ವಹಿ​ಸ​ಲಿವೆ. ಫೈನಲ್‌ ಪಂದ್ಯ ನ.19ರಂದು ಅಹ​ಮ​ದಾ​ಬಾ​ದ್‌ನಲ್ಲಿ ನಡೆ​ಯ​ಲಿದೆ. ಟೂರ್ನಿ​ಯಲ್ಲಿ 10 ತಂಡ​ಗಳು ಪಾಲ್ಗೊ​ಳ್ಳ​ಲಿದ್ದು, ಭಾರತ ಸೇರಿ​ದಂತೆ 8 ತಂಡ​ಗಳು ನೇರ ಅರ್ಹತೆ ಗಿಟ್ಟಿ​ಸಿ​ಕೊಂಡಿದೆ. ಇನ್ನೆ​ರಡು ತಂಡ​ಗಳು ಅರ್ಹತಾ ಸುತ್ತಿನ ಮೂಲಕ ಪ್ರಧಾನ ಸುತ್ತಿ​ಗೇ​ರ​ಲಿವೆ. 9 ಕಡೆ ಭಾರ​ತದ ಪಂದ್ಯ ಭಾರತ ತನ್ನ ಲೀಗ್‌ ಹಂತದ ಪಂದ್ಯ​ಗ​ಳ​ನ್ನು ಬೆಂಗ​ಳೂರು ಸೇರಿ​ದಂತೆ 9 ಕ್ರೀಡಾಂಗ​ಣ​ಗ​ಳಲ್ಲಿ ಆಡ​ಲಿದೆ. ಅ.8ರಂದು ಚೆನ್ನೈನಲ್ಲಿ ಆಸೀಸ್‌ ವಿರುದ್ಧ ಸೆಣ​ಸ​ಲಿ​ರುವ ಭಾರ​ತ, ಅ.11ರಂದು ದೆಹಲಿಯಲ್ಲಿ ಅಷ್ಘಾನಿಸ್ತಾನ, ಅ.15ರಂದು ಅಹಮದಾಬಾದ್‌ನಲ್ಲಿ ಪಾಕಿಸ್ತಾನ, ಅ.19ರಂದು ಪುಣೆಯಲ್ಲಿ ಬಾಂಗ್ಲಾ, ಅ.22ರಂದು ಧರ್ಮಶಾಲಾದಲ್ಲಿ ನ್ಯೂಜಿಲೆಂಡ್‌, ಅ.29ರಂದು ಲಖನೌನಲ್ಲಿ ಇಂಗ್ಲೆಂಡ್‌ ವಿರುದ್ಧ ಕಣ​ಕ್ಕಿ​ಳಿ​ಯ​ಲಿದೆ. ನ.2ರಂದು ಅರ್ಹತಾ ಸುತ್ತಿನಿಂದ ಬಂದ ತಂಡ​ದ ವಿರುದ್ಧ ಮುಂಬೈ, ನ.5ರಂದು ಕೋಲ್ಕತಾದಲ್ಲಿ ದ.ಆಫ್ರಿಕಾ ಹಾಗೂ ನ.11ರಂದು ಮತ್ತೊಂದು ಕ್ವಾಲಿಫೈಯರ್‌ ತಂಡದ ವಿರುದ್ಧ ಬೆಂಗಳೂರಲ್ಲಿ ಸೆಣ​ಸಾ​ಡ​ಲಿದೆ. ಭಾರತದಲ್ಲಿ ತಂಡಕ್ಕಿಂತ ವ್ಯಕ್ತಿಯೇ ಮೇಲು: ಸೋಲಿನ ಬೆನ್ನಲ್ಲೇ ಗಂಭೀರ್ ಸಿಡಿಮಿಡಿ ಪಾಕ್‌ 2 ಪಂದ್ಯ​ಗ​ಳಿ​ಗೆ ಬೆಂಗಳೂರು ಆತಿ​ಥ್ಯ ತಾತ್ಕಾ​ಲಿಕ ವೇಳಾ​ಪಟ್ಟಿ ಪ್ರಕಾರ ಪಾಕಿಸ್ತಾನ ತನ್ನ ಪಂದ್ಯಗಳನ್ನು 5 ಕ್ರೀಡಾಂಗ​ಣ​ಗಳಲ್ಲಿ ಆಡ​ಲಿದ್ದು, 2 ಪಂದ್ಯ​ಗ​ಳಿಗೆ ಬೆಂಗ​ಳೂರು ಆತಿಥ್ಯ ವಹಿ​ಸ​ಲಿದೆ. ಅ.20ರಂದು ಆಸ್ಪ್ರೇಲಿಯಾ ಹಾಗೂ ನ.5ರಂದು ನ್ಯೂಜಿಲೆಂಡ್‌ ವಿರುದ್ಧ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಆಡಲಿದೆ. ಭಾರ​ತದ ಪಂದ್ಯ​ಗಳು (ತಾತ್ಕಾಲಿಕ ವೇಳಾ​ಪ​ಟ್ಟಿ) ದಿನಾಂಕ ಎ​ದು​ರಾ​ಳಿ ​ಸ್ಥಳ ಅ.08 ಆಸ್ಪ್ರೇ​ಲಿ​ಯಾ ​ಚೆ​ನ್ನೈ ಅ.11 ​ಆಫ್ಘಾನಿ​ಸ್ತಾ​ನ ​ದೆ​ಹ​ಲಿ ಅ.15 ಪಾಕಿ​ಸ್ತಾ​ನ ​ಅ​ಹ​ಮ​ದಾ​ಬಾ​ದ್‌ ಅ.19 ಬಾಂಗ್ಲಾ​ದೇ​ಶ ​ಪು​ಣೆ ಅ.22 ನ್ಯೂಜಿ​ಲೆಂಡ್‌ ​ಧ​ರ್ಮ​ಶಾ​ಲಾ ಅ.29 ಇಂಗ್ಲೆಂಡ್‌ ​ಲ​ಖ​ನೌ ನ.02 ಕ್ವಾಲಿ​ಫೈ​ಯ​ರ್‌ ​ಮುಂಬೈ ನ.05 ದ.ಆ​ಫ್ರಿ​ಕಾ ​ಕೋ​ಲ್ಕ​ತಾ ನ.11 ಕ್ವಾಲಿ​ಫೈ​ಯ​ರ್‌ ​ಬೆಂಗ​ಳೂ​ರು ಕ್ರಿಕೆಟ್ ವೆಬ್‌ಸೈಟ್‌ ಪ್ರಕಾರ, 2023ರ ಐಸಿಸಿ ಏಕದಿನ ವಿಶ್ವಕಪ್ ಟೂರ್ನಿಯು ಮುಂಬರುವ ಅಕ್ಟೋಬರ್ 05ರಿಂದ ನವೆಂಬರ್ 19ರ ವರೆಗೆ ನಡೆಯಲಿದೆ. 10 ತಂಡಗಳು ಪಾಲ್ಗೊಳ್ಳಲಿರುವ ಈ ಟೂರ್ನಿಯಲ್ಲಿ ಒಟ್ಟು 48 ಪಂದ್ಯಗಳು ನಡೆಯಲಿವೆ. ಬೆಂಗಳೂರು, ಚೆನ್ನೈ, ಡೆಲ್ಲಿ, ಧರ್ಮಶಾಲಾ, ಗುವಾಹಟಿ, ಹೈದರಾಬಾದ್, ಕೋಲ್ಕತಾ, ಲಖನೌ, ಇಂದೋರ್, ರಾಜ್‌ಕೋಟ್, ಮುಂಬೈ ಹಾಗೂ ತಿರುವನಂತಪುರಂ ಸೇರಿದಂತೆ ಒಟ್ಟು ದೇಶದ 12 ನಗರಗಳಲ್ಲಿ ಪಂದ್ಯಾಟಗಳು ಜರುಗಲಿವೆ ಎಂದು ವರದಿಯಾಗಿದೆ. ಈಗಾಗಲೇ ಎಂಟು ತಂಡಗಳು 2023ರ ಏಕದಿನ ವಿಶ್ವಕಪ್ ಟೂರ್ನಿಗೆ ನೇರ ಅರ್ಹತೆಯನ್ನು ಪಡೆದಿದ್ದು, ಇನ್ನೆರಡು ತಂಡಗಳು ಅರ್ಹತಾ ಸುತ್ತಿನಲ್ಲಿ ಗೆದ್ದು, ಏಕದಿನ ವಿಶ್ವಕಪ್‌ ಪ್ರಧಾನ ಸುತ್ತಿಗೆ ಲಗ್ಗೆಯಿಡಲಿವೆ. ಆತಿಥೇಯ ಭಾರತ, ಇಂಗ್ಲೆಂಡ್‌, ಆಸ್ಟ್ರೇಲಿಯಾ, ನ್ಯೂಜಿಲೆಂಡ್, ಆಫ್ಘಾನಿಸ್ತಾನ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶ ತಂಡಗಳು ಈಗಾಗಲೇ ವಿಶ್ವಕಪ್ ಟೂರ್ನಿಗೆ ನೇರ ಅರ್ಹತೆ ಗಿಟ್ಟಿಸಿಕೊಂಡಿವೆ. ಇನ್ನು ಇತ್ತೀಚೆಗಷ್ಟೇ ದಕ್ಷಿಣ ಆಫ್ರಿಕಾ ತಂಡ ಕೂಡಾ ವಿಶ್ವಕಪ್ ಟೂರ್ನಿಗೆ ನೇರ ಅರ್ಹತೆ ಪಡೆಯಲು ಯಶಸ್ವಿಯಾಗಿದೆ.